**แบบ ปอ.๑**

**หนังสือรับรองการประเมินผลการควบคุมภายใน**

**เรียน คณะกรรมการตรวจเงินแผ่นดินจังหวัดสกลนคร/ผู้กำกับดูแล (นายอำเภอกุดบาก/ผู้ว่าราชการ**

**จังหวัดสกลนคร)**

เทศบาลตำบลกุดไห อำเภอกุดบาก จังหวัดสกลนคร ได้ประเมินผลการควบคุมภายใน สำหรับปีสิ้นสุด วันที่ ๓๐ กันยายน ๒๕๖๐ ด้วยวิธีการที่เทศบาลตำบลกุดไห อำเภอกุดบาก จังหวัดสกลนคร กำหนด โดยมีวัตถุประสงค์เพื่อสร้างความมั่นใจอย่างสมเหตุสมผลว่า การดำเนินงาน และการใช้ทรัพยากรซึ่งรวมถึงการดูแลรักษาทรัพย์สิน การป้องกัน หรือลดความผิดพลาด ความเสียหาย การรั่วไหล การสิ้นเปลือง หรือการทุจริต ด้านความเชื่อถือได้ของรายงานทางการเงินและการดำเนินงานด้านการปฏิบัติตามกฎหมาย ระเบียบ ข้อบังคับ มติคณะรัฐมนตรี และนโยบาย ซึ่งรวมถึงระเบียบปฏิบัติของฝ่ายบริหาร

จากผลการประเมินดังกล่าว เห็นว่าการควบคุมภายในของเทศบาลตำบลกุดไห อำเภอกุดบาก จังหวัดสกลนคร สำหรับปีสิ้นสุด วันที่ ๓๐ กันยายน ๒๕๖๐ เป็นไปตามระบบการควบคุมภายในที่กำหนดไว้ มีความเพียงพอและบรรลุวัตถุประสงค์ของการควบคุมภายในตามที่กล่าวในวรรคแรก

อนึ่งการควบคุมภายใน ยังคงมีจุดอ่อนที่มีนัยสำคัญ ซึ่งเทศบาลตำบลกุดไห จะดำเนินการปรับปรุงการควบคุมโดยกำหนดไว้ในแผนปฏิบัติงานประจำปีเรียบร้อยแล้ว ซึ่งมีความเสี่ยงที่มีนัยสำคัญที่ต้องนำมาปรับปรุงมีทั้งสิ้น สามกิจกรรม ดังนี้

1. กิจกรรมการจัดทำ การโอน และเปลี่ยนแปลงงบประมาณ การควบคุมที่มีอยู่ สามารถบรรลุ

วัตถุประสงค์ของการควบคุมระดับหนึ่ง แต่ยังพบความเสี่ยงอยู่ เนื่องจากยังมีรายการโอนเงิน และแก้ไขเปลี่ยนแปลงงบประมาณเกินจำนวนครั้งตามที่แบบประเมินมาตรฐาน การปฏิบัติราชการกำหนดไว้ จึงยังมีความเสี่ยงอยู่ และจะต้องทำการปรับปรุงในปีงบประมาณ ๒๕๖๑ ต่อไป

1. กิจกรรมด้านการจ่ายเงินอุดหนุน พบจุดอ่อนที่มีนัยสำคัญคือ กลุ่มหรือหน่วยงานที่ขอรับเงิน

อุดหนุน ไม่เข้าใจระเบียบการรับและการใช้จ่ายเงินอุดหนุนของท้องถิ่น จึงทำให้การใช้จ่ายเงินอุดหนุน บางรายใช้จ่ายไม่ตรงตามวัตถุประสงค์ และขาดการรายงานผลที่ถูกต้อง จึงยังมีความเสี่ยงอยู่ และจะต้องทำการปรับปรุงในปีงบประมาณ ๒๕๖๑ ต่อไป

๓. กิจกรรมการจ่ายเงินสงเคราะห์เบี้ยยังชีพผู้สูงอายุ การควบคุมที่มีอยู่สามารถบรรลุวัตถุประสงค์ได้ในระดับหนึ่ง แต่ยังพบความเสี่ยงอยู่ เนื่องจากยังมีการจ่ายเงินสงเคราะห์เบี้ยผู้สูงอายุไม่ตรงตามสิทธิ์ คือ บางรายจ่ายเกินสิทธิ์ และบางรายจ่ายขาดไป ไม่ตรงตามสิทธิ์ที่ควรได้รับตามระเบียบฯที่กำหนด จึงยังมีความเสี่ยงอยู่ และจะต้องทำการปรับปรุงในปีงบประมาณ ๒๕๖๑ ต่อไป

ซึ่งทั้ง สามกิจกรรมดังกล่าว เทศบาลตำบลกุดไห จะดำเนินการปรับปรุงการควบคุม โดยกำหนดไว้ในแผนปฏิบัติงานประจำปีต่อไป

(ลงชื่อ) ...................................................

(นายเสงี่ยม ท้าวพิมพ์)

ตำแหน่ง นายกเทศมนตรีตำบลกุดไห

วันที่ ...๓๐...เดือน ตุลาคม พ.ศ. .๒๕๖๐